ফ্রেড ট্রুম্যান দক্ষিণ ইয়র্কশায়ারে জন্মগ্রহণ করেন। জন্মকালীন সময়ে তার ওজন ছিল ১৪ পাউন্ড ১ আউন্স (৬.৪ কেজি)। তার দিদিমা মিসেস স্টিম্পসন ভূমিষ্ঠকালীন সময়ে উপস্থিত ছিলেন। স্টিম্পসনের বিবাহ-পূর্বেকার নাম ছিল সিওয়ার্ডস। তাই ট্রুম্যানের পিতা-মাতা সিদ্ধান্ত নিলেন যে স্টিম্পসনের সম্মানার্থে তার নামকরণ হবে ফ্রেডরিক সিওয়ার্ডস ট্রুম্যান।

অ্যালান এবং ইথেল ট্রুম্যান ছিলেন তার বাবা-মা। ট্রুম্যান পিতা-মাতার সাত সন্তানের মধ্যে মধ্যম। তারা সন্তানদেরকে কঠোর নিয়মানুবর্তিতা ও সততা শিখিয়েছিলেন। দাদা ছিলেন ঘোড়ার ব্যবসায়ী। বাবাও ঘোড়ার ব্যবসার সাথে জড়িত ছিলেন এবং একসময় কয়লা খনিতে কাজ করতেন।

টেস্ট ক্রিকেট
প্রারম্ভিক জীবন
অর্জনসমূহ
ক্রিকেট জীবন